שיחה:מבצע ברק

message: יש בעיה במשפט, הכפר מראר שוכן בצפון, תל נוף זה באזור המרכז, וחטיבת גבעתי לפי מה שהסבירו לי שייכת לפיקוד דרום.
בנוסף, שימו לב לערך "גבעתי", הגבול הצפוני של מרחב האחריות שלה היה תל אביב, ואני חוזר, מראר זה בצפון. 2bis 15:35, 7 במאי 2007 (IDT)
replies: text: אני מצטרף להסבת תשומת הלב לעניין הכפר מראר. האם מדובר בשני כפרים באותו שם? ערןב 08:27, 16 בדצמבר 2007 (IST)
replies: text: : הכפר הנ"ל שכן בגבעות שממערב לכביש 40, סמוך לאנדרטת הצנחנים בין צומת תל נוף וגבעת ברנר. באזור התחולל גם קרב חשוב במלחמת העולם הראשונה, עליו יש ערך בויקיפדיה. כיום שוכן שם בסיס צבאי ותחנת שאיבה של מקורות. עקב מיקומו האסטרטגי הוא שלט על ציר התחבורה החיוני בין רחובות וגדרה.--ניצן 22:58, 28 בדצמבר 2007 (IST)
replies: text: ::איך אפשר לפוצץ כפר שלם? נראה לי שיש פה טעות. גילגמש • שיחה 15:56, 25 באפריל 2010 (IDT)
thread_title:  בליל 15 במאי 1948 נכבש ופוצץ הכפר הגדול מראר ששכן מעל צומת תל נוף. 

message: אנא שימו לב, כי הפסקה השניה בערך זה, לא רק שאינה מבוססת כלל הסטורית, אף לוקה בסתירה פנימית!. נאמר בה: "בין השאר נועד המבצע לגרום לגירוש תושבי הכפרים הערביים מהאזור. עדות לכך ניתן למצוא בספר חטיבת גבעתי במלחמת הקוממיות, שם נכתב כי יעדי המבצע היו: "לשלול מן האויב בסיס (...) להקטין את כוחו הקרבי בשטח על ידי יצירת בהלה כללית ושבירת המורל שלו (...) אפשר להניח כי מכה אשר תונחת על אחד או יותר ממרכזים אלו [הכוונה למג'דל, איסדוד או יבנה] תגרום לנדידתם של בני יישובים קטנים יותר בשטח. תוצאה זו אפשרית, בייחוד, בהתחשב עם גל הבהלה שעבר לאחרונה על [ערביי] הארץ"
שימו לב כי: א. לא הוזכר בציטוט כי זו היתה מטרת המבצע, אלא הענין מתואר רק כהנחת עבודה והעלאת אפשרות סבירה, לאו דוקא רצויה בעיני כותבי הטקסט. ב. גם ההנחה, היתה של "נדידה בשטח", לא של המלטות ממנו, וכן הונח כי הנדידה תהיה של "בני ישובים קטנים", לא של כל הישובים הקטנים, ולא של ישובים ערבים בדוקא, אם כי לאור הרקע ההסטורי של התקופה, בהחלט ניתן לקבל את הטענה כי כוונת כותב הטקסט היתה ללאום הערבי. אבל, שאר ההנחות, כי זו היתה אחת ממטרות המבצע, או כי הבריחה הצפויה היתה של כל הערבים - נשללת בהחלט. אציין כי באותה תקופה (ועד היום) היה יישוב ערבי צפוף באיזור (ברמלה), שההגדרה "ישובים קטנים" לא עונה עליו, בלשון המעטה.
הייתי מציע לכתוב במקום פסקה זו אחד מהשנים (או את שניהם): א. מטרות המבצע, כפי שהן באות לידי ביטוי במקור המצוטט (קרי: לשלול מן האויב בסיס ולהקטין את כוחו הקרבי בשטח ע"י שבירת המורל). ב. ציון הבריחה כתוצאה הסטורית של המבצע (תוך הבאת מקור), והשמטת הטקסט המצוטט.
א. נכתב "בין השאר, נועד המבצע...", כעולה מפקודת המבצע וסעיף המטרות בה - לא נטען שזו "מטרת המבצע" הבלעדית. 
ב. שוב, לא נטען בפסקה שבערך שהמטרה היתה נדידה של "כל הישובים הקטנים", לא ברור למה את סותרת זאת. 
ג. הטענה כי לא בטוח שהיה מדובר היא היתממות, במידה רבה משקפת את שאר דברייך, בייחוד בשילוב "בהתחשב עם גל הבהלה שעבר לאחרונה על הארץ" שכמובן שהוא מתייחס לגל הבריחה של ערביי א"י את יישוביהם באותה עת. 
יוסאריאן • שיחה • ערביי הרצליה כבר לא כועסים 15:54, 25 באפריל 2010 (IDT)
thread_title: מטרות המבצע

message: משתמש:דרך ערך את הערך, וסידר את המידע, ועל כך מגיעות לו תשואות ומחמאות. עם זאת, יש מעט מידע שהושמט מהגרסא הנוכחית - כך לדוגמא לא מוזכר כיבוש הכפרים חוליקאת, בית-טימא, כאוכבה וייתכן שגם אחרים. כמו כן, הושמטו קישורים פנימיים לערכים על חלק מהכפרים שכן הוזכרו. אבקש ממנו להשיב את המידע לערך ולהשתדל יותר בעתיד שלא להשמיט מידע, גם אם הוא משפר רבות את הערכים עליהם הוא עובד. יוסאריאן • שיחה 11:56, 2 בינואר 2011 (IST)
replies: text: בזמן כתיבת ההערה הערך היה עדיין בשלבי עריכה והבעיות תוקנו. לגבי בית תימה - איני יודע היכן מקומו. אבו שושה - נראה לי חלק ממבצע מכבי ולא ממבצע ברק. אם ישנן הערות נוספות, אנא לתקן בגוף הערך. באופן כללי הערך היה מבולבל וניסיתי לסדר לפי סדר הזמנים ולפי המקורות השונים. דרך - שיחה 12:18, 2 בינואר 2011 (IST)
thread_title:  עריכות אחרונות